Afskeid – Trommeltjie
April 12, 2017 April 12, 2017 trommeltjies
Sy staan dom verdwaas voor die landdros. Haar hart is in brokkies pyn gebreek. Sy dink: “Hierdie kan die laaste dag van my heel lewe wees.” Hy se: Sit jou hand op die bybel, lig op jou ander hand en se “so help my God”.
Alles in haar skree “NEE”, maar haar lippe se die woorde. Sy weet sy moet, dis hoe dit is. Sy sal hom nooit weer sien nie, nooit weer vashou nie. Haar oe sal nooit weer oor sy lyfie gaan nie, nooit weer sy stemmetjie hoor nie.
Haar liggaam wat hom gehuisves het vir nege maande is nou n vakuum. Haar voete is lood, haar oe swem…..
Sy was maar skaars sestien toe sy die dag oorkant die dokter gesit het en hy viir haar gese het: ” Jy is tien weke swanger.” Sy was soort van van bly, baie bang. Haar vriendin het buite gewag.
Op ses maande het die dominee kom besoek afle en sy felle woorde was swepe wat haar gekerf het. Harde woorde van “Jy kan nie die baba hou nie” en “Jy sal hom moet laat aanneem” en “As jy nie luister nie, sal ek sorg dat die welsyn hom weg neem” en “Jou ouers is oud en kan nie vir die baba sorg nie”.
Sy wil die woorde uit wis, weg wens….
Skok op skok – Haar pa skaar hom aan die man se kant. Sy staan gestroop, voor haar ma se smart. Haar vonnis is gevel. Keuses is opgeskort. Sy
Sal na n tehuis
Sy sal die baba afteken.
My troos woordjies neer getik. Skrywer Annoniem
Hulle kon net sowel gese het: “Verlange sal jou metgesel word, pyn jou vriend”.
11 thoughts on “Afskeid”
April 12, 2017 om 2:29 nm
Ai Trommeltjie. Ek glo dit was een van die pynvolste tye in jou hele lewe.xxx
April 12, 2017 om 5:54 nm
Eina, my wese kry seer. Ek het dit van my 23jarige tokkelok seun verwag, hy het geweier en gesê dan waiter hy, maar hy gaan sy eie kind grootmaak. Dit was ‘n diepe seer vir my erger het ek gedink sal my nooit tref nie… en toe 4jr later die egskeiding. Dit het gevoel of ek my eie kind verloor toe my skoondogter besluit het sy los alles vir ‘n baie, baie ouer man. Smeek het niks gehelp nie. Dit is 5 jr later, die ergste is ek huil nog oor haar v tyd tot tyd veral as ek haar in my kleindogter sien… dan wonder ek en ek forseer my gedagtes weg van dit. Die trauma van ‘n voortydige swangerskap en toe die egskeiding 4 jr later is beslis tot op hede my diepste siele, emosionele en hartwond. Ek voel so jammer vir jou en as ek die lees dan weet ek my tokkelok kind het reg gekies, al is hy ‘n enkelpa het hy reg gekies, vir my, want die wonder oor ‘n mense wie my DNA deel, sou my sekerlik vernietig het. 🌸🌹🏵
April 13, 2017 om 7:28 vm
En o ja, hy het nie in die bediening opgeëindig nie, maar in my agterkop dink ek eendag is eendag, wat hy gaan doen waarvoor die HERE hom nog altyd geroep het, maar op SY tyd en nie ons sin nie. Nou doen hy boeke van te ryk mense!
April 13, 2017 om 7:56 vm
Soms neem die lewe ons op n detour, om tog later te eindig waar jy moet wees.
April 12, 2017 om 6:03 nm
Dit breek jou stukkie vir stukkie. Elke jaar met sy verjaardag het my binnemens gebreek.
April 13, 2017 om 7:26 vm
eina pyn, en soos Hester sê, *drukkie*
April 13, 2017 om 6:01 vm
Ek kan nie die woorde vind om my jammerte te beskryf nie *drukkie*
April 13, 2017 om 7:22 vm
Ai – dit moet die seerste seer wees ooit. So aanhoudend … Sterkte.
April 19, 2017 om 6:23 vm
Eina, dit is n bitter SEER!
April 19, 2017 om 10:57 vm
Lees my vlg blog. Die seer het n mooi draai gehad
April 22, 2017 om 2:56 nm
Dit was darem ‘n baie ongenaakbare tyd vir ongetroude ma’s. Dankie vir die deel